b'\n_START_ARTICLE_\nFutismaailma\n_START_PARAGRAPH_\nFutismaailma oli suomalainen jalkapalloon erikoistunut verkkosivusto, jonka sis\xc3\xa4lt\xc3\xb6 tuotettiin vapaaehtoisvoimin. Viikoittain Futismaailmassa k\xc3\xa4vi parhaimpina aikoina noin 6\xc2\xa0000\xe2\x80\x937\xc2\xa0000 eri k\xc3\xa4vij\xc3\xa4\xc3\xa4, jotka tekiv\xc3\xa4t 14\xc2\xa0000\xe2\x80\x9315\xc2\xa0000 vierailua. Sittemmin k\xc3\xa4vij\xc3\xa4m\xc3\xa4\xc3\xa4r\xc3\xa4t romahtivat. Sivusto suljettiin marraskuussa 2014.\n_START_SECTION_\nValkaise Stadion -kampanja\n_START_PARAGRAPH_\nKes\xc3\xa4kuussa 2007 Futismaailma lanseerasi Belgiaa vastaan pelattuun EM-karsintaotteluun Valkaise Stadion! -kampanjan, jossa otteluun saapuvia katsojia kehotettiin pukemaan ylleen valkoista.'